open-index/open-wikipedia-markdown huggingface dataset:
ჭოშორის წმინდა გიორგის ეკლესია

**ჭოშორის წმინდა გიორგის ეკლესია** — ეკლესია  ხაშურის მუნიციპალიტეტის სოფელ უწლევის ჩრდილოეთით, 6-7 კმ-ზე, ნასოფლარ ჭოშორის აღმოსავლეთ ნაწილში, მუხნარში, სასაფლაოზე.  

ამჟამად დანგრეულია, შემორჩენილია აღმოსავლეთ კედლის კუთხეების ორი ქვა. დარბაზული ეკლესია  (4,7X8,5 მ)  ნაგები იყო ქვიშაქვით.

## ლიტერატურა
კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
წაღვლის განძი

**წაღვლის განძი** — არქეოლოგიური ძეგლი, აღმოაჩინეს ხაშურის მუნიციპალიტეტში, წაღვლი-საჩხერის საავტომობილო გზის პირას, მიწის სამუშაოების დროს, 1965 წელს. განძი ჩამარხული იყო XVIII საუკუნის I ნახევარში (1735 წლის შემდეგ). 

განძი შეიცავს შემდეგი სახის მონეტებს:
* ანონიმური ტბილური ნახევარბისტიანი (1112 წ. ჰ - ახ. წ. 1700-1701 წწ.) — 1 ცალი
* მეფე ვახტანგ VI-ის ნახევარბისტიანი (1120 წ. ჰ - ახ. წ. 1708-1709 წწ.) — 1 ცალი
* მეფე სვიმონის მონეტები (1124 წ. ჰ - ახ. წ. 1712 წწ.) — 6 ცალი
* მეფე ბაქარის ნახევარბისტიანი (1130 წ. ჰ - ახ. წ. 1717 წწ.) — 18 ცალი
* ტბილური ნახევარბისტიანები (1148 წ. ჰ - ახ. წ. 1735-1736 წწ.) — 1 ცალი
* სხვადასხვა მონეტები (1131 წ. ჰ - ახ. წ. 1718-1719 წწ.) — 12 ცალი

განძი დაცულია ხაშურის მხარეთმცოდნეობის მუზეუმში.

## ლიტერატურა
*

კატეგორია:საქართველოში აღმოჩენილი განძები
წევრ-კორესპონდენტი

**წევრ-კორესპონდენტი** — აკადემიური წოდება. პირი, რომელიც არის სამეცნიერო საზოგადოების ან დაწესებულების, მეცნიერებათა აკადემიის წევრი. საქართველოში წევრ-კორესპონდენტს ირჩევენ მეცნიერებათა აკადემიაში, მეცნიერული განვითარების საქმეში დიდი მიღწევებისათვის. წევრ-კორესპონდენტად კანდიდატების დასახელების და წარდგინების უფლება აქვთ სამეცნიერო დაწესებულებებს, საზოგადოებრივ ორგანიზაციებსა და ცალკეულ პირებს. შემდგომ შესაძლოა წევრ-კორესპონდენტი აირჩიონ აკადემიკოსად. საქართველოში აკადემიის წევრ-კორესპონდენტად შეიძლება არჩეულ იქნეს მეცნიერი — საქართველოს მოქალაქე, რომელმაც საერთაშორისო მნიშვნელობის წვლილი შეიტანა მეცნიერების განვითარებაში და მაღალი სამეცნიერო ავტორიტეტით სარგებლობს.

## იხილეთ აგრეთვე
* აკადემიკოსი 

## ლიტერატურა
## რესურსები ინტერნეტში
*საქართველოს მეცნიერებათა ეროვნული აკადემიის სამეცნიერო განყოფილებები 

## სქოლიო
კატეგორია:სამეცნიერო წოდება
თბილისის საქალაქო სასამართლო

**თბილისის საქალაქო სასამართლო** — პირველი ინსტანციის სასამართლო საქართველოს საერთო სასამართლოების სისტემაში, რომელიც თბილისის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.

## სასამართლოს ისტორია 
2005 წელის 5 მაისს საქართველოს პრეზიდენტის 2005 წლის 12 აპრილის №213 ბრძანებულებით ლიკვიდირებულ იქნა გლდანი-ნაძალადევის, ისანი-სამგორის, დიდუბე-ჩუღურეთის, კრწანისი-მთაწმინდისა და ვაკე-საბურთალოს რაიონული სასამართლოები და შეიქმნა თბილისის საქალაქო სასამართლო, რომლის სამოქმედო ტერიტორია განისაზღვრა ქალაქ თბილისის ადმინისტრაციულ-ტერიტორიული საზღვრებით.

თბილისის საქალაქო სასამართლოს შექმნასთან ერთად, სასამართლოში შეიქმნა სპეციალიზებული სასამართლო კოლეგიები: სამოქალაქო საქმეთა კოლეგია, რომელიც 2008 წლის 3 მაისამდე განთავსებული იყო ქეთევან წამებულის №1-ში, ადმინისტრაციულ საქმეთა კოლეგია, რომელიც 2008 წლის 19 ივლისამდე განთავსებული იყო დავით სარაჯიშვილის გამზ. №1ა-ში და სისხლის სამართლის საქმეთა კოლეგია, რომელიც სხვადასხვა დროს განთავსებული იყო: საქართველოს უზენაესი სასამართლოს მე-2 სართულზე, დავით აღმაშენებლის ხეივანი მე-12 კმ. №6-ში (სადაც პარალელურად მიმდინარეობდა სარემონტო სამუშაოები), უნივერსიტეტის ქ. №2-ში და ბოლოს — 2008 წლის 1 თებერვლიდან ისევ დავით აღმაშენებლის ხეივანი მე-12 კმ. №6-ში.

შენობაში შემომსვლელი ხვდება უზარმაზარ ჰოლში, სადაც სვეტებზე განლაგებულია ელექტრონული ტაბლოები, რის მეშვეობითაც მხარეები მოიპოვებენ ინფორმაციას მიმდინარე და შემდგომში ჩანიშნული პროცესების შესახებ. ჰოლში განთავსებულია მისაღები, სადაც მიიღება მოქალაქეთა და მხარეთა განცხადებები, შუამდგომლობები და საჩივრები. პირველ სართულზევეა მხარეთათვის განკუთვნილი საქმის გასაცნობი ოთახი და 14 სასამართლო დარბაზი, სათათბირო ოთახებით, სისხლის სამართლის საქმეთა განსახილველად. №1 სხდომის დარბაზი განკუთვნილი და მოწყობილია სპეციალურად, ნაფიც მსაჯულთა მონაწილეობით საქმის განსახილველად. სამოქალაქო საქმეთა კოლეგიისათვის განკუთვნილი 17 სხდომის დარბაზი განთავსებულია შენობის მეორე სართულზე, ხოლო 8 სხდომის დარბაზი ადმინისტრაციულ საქმეთა კოლეგიისათვის — შენობის მეექვსე სართულზე. სხდომათა დარბაზები სრულად აკმაყოფილებს თანამედროვე მოთხოვნებს და აღჭურვილია უახლესი აპარატურით. დარბაზებში შესასვლელები მოწყობილია მოსამართლეებისათვისა და პროცესზე დამსწრეებისათვის ერთმანეთისაგან იზოლირებულად, ხოლო სისხლის სამართლის საქმეთა დარბაზებში, დამატებით, იზოლირებული შესასვლელი განკუთვნილია პატიმრებისათვის.

## რესურსები ინტერნეტში 
* საქართველოს უზენაესი სასამართლოს საიტი
* საქართველოს იუსტიციის უმაღლესი საბჭოს საიტი 
* თბილისის სააპელაციო სასამართლო
* თბილისის საქალაქო სასამართლოს საიტი 

## სქოლიო 
კატეგორია:საქართველოს რაიონული (საქალაქო) სასამართლოები
ცხეთის ეკლესია

**ცხეთის ეკლესია** — წმინდა გიორგის სახელობის ეკლესია ცაგერის მუნიციპალიტეტის ტერიტორიაზე.

## არქიტექტურა
ეკლესია  ქვით ნაგები ჯვარ-გუმბათოვანი ეკლესიის გეგმა მოგრძო სწორკუთხედშია ჩაწერილი. რვაწახნაგა გუმბათი ბემის კუთხეებსა და ორ მრგვალ ბოძს ეყრდნობა. აფსიდი შებრტყელებულია, პასტოფორიუმები სწორკუთხა. ეკლესიას ორი შესასვლელი აქვს: დასავლეთითა და სამხრეთით, შიგნიდან სწორკუთხა და გარედან ნახევარწრიული მოხაზულობის. ეკლესიის ყოველ მკლავში, სამკვეთლოში, სადიაკვნესა და გუმბათის თითოეულ წახნაგში სარკმელია გაჭრილი. ჯვრის მკლავები გადახურულია ნახევარწრიული კამარით, მკლავებშორისი სივრცეები კი ცალფერდად. ეკლესიის დეკორს დასავლეთით ქმნის შესასვლელის საპირე, ტიმპანში გოლგოთის ჯვარი, სარკმლის რელიეფებიანი საპირე, თავზე ჯვრის გამოსახულებით და ფრონტონის კეხში მოქცეული გადმოშვერილი ვერძის თავი. აღმოსავლეთით იგივე გაფორმების სისტემაა, შესასვლელის გამოკლებით. სამხრეთ ფასადის შესასვლელს ჯვრის მოხაზულობა აქვს მიცემული. ტიმპანში სამმაგი ჯვრის რელიეფია. მოურთავ გუმბათს ყელზე ლილვი შემოყვება. გუმბათქვეშა კვადრატისა და გუმბათის გარდა ფასადებს ამთავრებს მარტივი პროფილის (ლილვი-თარო) მქონე, მოურთავი ქვის კარნიზი. გუმბათქვეშა კვადრატს კარნიზი საერთოდ არ გააჩნია, გუმბათს კი ქართული აგურის ხუთსაფეხუროვანი „ხერხულა“ ლავგარდანი შემოუყვება. ეკლესია გადახურულია თუნუქის საბურველით. რესტავრირებულია 2012 წელს.

## ლიტერატურა
* *ბოჭორიძე გ.,* რაჭა–ლეჩხუმის ისტორიული ძეგლები და სიძველეები, თბ., 1994, გვ. 300
* *თოთაძე ვ.,* ცხეთის გუმბათიანი მონასტერი, გაზ. „კომუნიზმის სხივი“, 15 ივლისი, 1965

## რესურსები ინტერნეტში
## სქოლიო
კატეგორია:ცაგერის მუნიციპალიტეტის ტაძრები
კატეგორია:რაჭა-ლეჩხუმისა და ქვემო სვანეთის მხარის ხუროთმოძღვრების ძეგლები
კატეგორია:წმინდა გიორგის სახელობის ეკლესიები
ფიროსმანი (ფილმი)

„**ფიროსმანი**“ — ქართული მხატვრული ფილმი, რომელიც ასახავს თვითნასწავლი მხატვრის, ნიკო ფიროსმანის ცხოვრებას.

## სიუჟეტი
ნიკალა მირზაანიდან ქალაქში მიემგზავრება და მატარებლის გამყოლად იწყებს მუშაობას. მუშაობისას მცირეოდენ ფულს დააგროვებს და მაღაზიას გახსნის. ნიკალა ღარიბ-ღატაკთა მიმართ ხელგაშლილია, ამიტომ იძულებული ხდება, მაღაზია დაკეტოს და დუქნების მოხატვით ირჩენს თავს. ერთ-ერთ დუქანში პროფესიონალი მხატვრები ნიკალას ნამუშევრებს ნახავენ და მოიხიბლებიან. ისინი ფიროსმანს მოძებნიან და მხატვართა შეკრებაზე მიიწვევენ. პროფესიონალები ნიკალას ხელოვნებას არ აღიარებენ და გაზეთში მის კარიკატურას გამოაქვეყნებენ. მარტოსული და ავადმყოფი ნიკალა სიღატაკეში, კიბის ქვეშ დაასრულებს სიცოცხლეს.

## როლებში
*ავთანდილ ვარაზი - ნიკალა
*ბორის წიფურია - დიმიტრი
*ზურაბ ქაფიანიძე - უშანგი

## პრიზები
*ბრიტანეთის კინოინსტიტუტის პრემია, 1973
*გრან-პრი „ოქროს ჰიუგო“ ჩიკაგოს საერთაშორისო კინოფესტივალზე, 1974
*აზოლოს საერთაშორისო კინოფესტივალის პრიზი, 1974

## რესურსები ინტერნეტში
*ფიროსმანი, ფოტოგალერეა

კატეგორია:ქართულენოვანი ფილმები
კატეგორია:1969 წლის ქართული ფილმები
კატეგორია:დრამატული ფილმები
კატეგორია:გიორგი შენგელაიას ფილმები
კატეგორია:ბიოგრაფიული ფილმები
რამდენიმე ინტერვიუ პირად საკითხებზე

**„რამდენიმე ინტერვიუ პირად საკითხებზე“** — რეჟისორ ლანა ღოღობერიძის 1978 წლის ქართული დრამატული მხატვრული ფილმი.

## სიუჟეტი
ფილმი ეძღვნება ქალების ცხოვრებას — მათ როლს ოჯახსა და საზოგადოებაში, პროფესიისა და ოჯახის შეთავსების საკითხს. მთავარი პერსონაჟი — სოფიკო — ჟურნალისტია და გაზეთში მოქალაქეთა წერილების განყოფილებას განაგებს. მას არაერთი ადამიანი წერს და უამბობს თავისი ცხოვრების, პირადი, თუ საზოგადო პრობლემების შესახებ. თავის წერილებში სოფიკოს სააშკარაოზე გამოაქვს ეს  საჭირბოროტო საკითხები და ამასთანავე, მოქალაქეებს პრობლემების გადაწყვეტაშიც ეხმარება. მას უყვარს თავისი პროფესია და თავს ბედნიერად გრძნობს, როცა მორიგ სირთულეს დააძლევინებს ადამიანებს და მათგან მადლობას და ნდობას დაიმსახურებს, მაგრამ, მუდმივად სხვის დახმარებაში გართული სოფიკო ერთხელ აღმოაჩენს, რომ საკუთარი ოჯახისა და უახლოესი ადამიანებისათვის ვეღარ იცლის და მათი პრობლემები და ცხოვრება შეუმჩნეველი რჩება. შედეგად, იგი მოულოდნელად დადგება რამდენიმე დრამატული ფაქტის წინაშე — სასოწარკვეთილებაში აგდებს მასზე შეყვარებულ თანამშრომელს, რომლის გრძნობებს ვერც ამჩნევდა, ეღუპება დედა, მოზარდ ვაჟს სკოლაში პრობლემები აქვს, ერთთავად სოფიკოს ლოდინით დაღლილ მეუღლეს კი, თურმე, სხვა ქალთან გაუბამს რომანი, რის შედეგადაც, ოჯახი ინგრევა. სოფიკო ძლიერ განიცდის ამ ყველაფერს, მაგრამ იძულებულია, დარდი გულში ჩაიკლას და შვება ისევ პროფესიაში ეძიოს. 

## როლებში
*სოფიკო ჭიაურელი — სოფიკო
*გია ბადრიძე — არჩილი
*ჟანრი ლოლაშვილი — ირაკლი
*ქეთევან ორახელაშვილი — ანა, სოფიკოს დედა
*სალომე ყანჩელი — მამიდა მარო
*ქეთევან ბოჭორიშვილი — მამიდა ქეთო
*სალომე ალექსი-მესხიშვილი — ეკა
*ლევან აბაშიძე — სანდრო
*ნანა ჯორჯაძე

## პრიზები
*სან-რემოს საავტორო ფილმების საერთაშორისო კინოფესტივალის გრან-პრი, 1979
*საკავშირო კინოფესტივალის პრემია საუკეთესო ფილმისთვის, 1979
*საბჭოთა კავშირის სახელმწიფო პრემია ფილმისთვის, 1980

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:1978 წლის ქართული ფილმები
კატეგორია:დრამატული ფილმები
კატეგორია:ლანა ღოღობერიძის ფილმები
კატეგორია:ფილმები ქალების შესახებ
კატეგორია:სსრკ-ის ფილმები
ცინი

მინი|მარცხნივ|300პქ|ცინის სახელმწიფო ძვ. წ. 210 წელს

**ცინი** — იმპერატორთა დინასტია ჩინეთში, ძვ. წ. 221-207 წწ. დინასტიის დამაარსებელია ცინ შიხუანდი. დედაქალაქი — ქალაქი სიანიანი. ცინის განმგებლობის პერიოდში შეიქმნა ჩინეთის ისტორიაში პირველი ცენტრალიზებული სახელმწიფო. ქვეყანა დაიყო 36 მხარედ, რომელთაც იმპერატორის მიერ დანიშნული მოხელეები განაგებდნენ. გამუდმებულმა ომებმა ქვეყნის ჩრდილოეთით და სამხრეთით, ჩინეთის დიდი კედლისა და მრავალრიცხოვანი სასახლეების მშენებლობამ საგადასახადო უღლის გაძლიერება გამოიწია. ძვ. წ. 209 წლის დასასრულსა და 208 წლის დასაწყისში, ქვეყანაში იფეთქა სახალხო აჯანყებებმა. ოქტომბრის აჯანყების ერთ-ერთი ხელმძღვანელის ლიუ ბანის არმიამ ქალაქი სიანიანი მიიტაცა და ცინის დინასტიამ არსებობა შეწყვიტა.

## ლიტერატურა 

კატეგორია:დინასტიები
All My Love (სიმღერა)

**All My Love** — ინგლისური მძიმე როკ-ჯგუფ ლედ ზეპელინის სიმღერა 1979 წლის ალბომიდან  *In Through the Out Door*. მისი ავტორები არიან ჯონ პოლ ჯოუნსი და რობერტ პლანტი. სიმღერა წარმოადგენს ნელი ტემპის მქონე კომპოზიციას, რომელშიც ჟღერს ჯოუნსის სინთეზატორი და პლანტის ვოკალი.

სიმღერა პლანტის შვილ კერაკზეა, რომელიც 5 წლის ასაკში კუჭის კიბოთი დაიღუპა, ჯგუფის 1977 წლის ტურნეს დროს.

## რესურსები ინტერნეტში
*ინფორმაცია ASCAP-ზე 

კატეგორია:ლედ ზეპელინის სიმღერები
კატეგორია:1979 წლის სიმღერები
უცნაური ანასტასია

**უცნაური ანასტასია** ( *Estrambótica Anastasia*) (ქართულ ტელესივრცეში - **ანასტასია**) — ვენესუელური ტელენოველა, გადაღებულია 2004 წელს. პრემიერა გაიმართა ტელეკომპანია RCTV-ის ეთერში. სერიალის იდეის ავტორი და შემქმნელია მარტინ ჰანი.

## სიუჟეტი 
ანასტასია ლამაზი, მომხიბვლელი ქალია, რომლის მიზანია გახდეს ცნობილი პიროვნება. მისი მეშვეობით ბოროსფკების ოჯახი და მათი საიუველირო კომპანია დიდ წარამტებას აღწევს. მაგრამ იგი ხვდება, რომ ბოროსფკების ოჯახის უკან საშინელი კოშმარი იმალება, კერძოდ, ძვირფასი ჯვრის საიდუმლო, რომელიც მილიონობით დოლარი ღირს. ფილმში ჩნდება იდუმალი მკვლელი *ბერი* (El Monje), რომელსაც შავი ტანსაცმელი აცვია და შავი ნიღაბი უკეთია. მკვლელს დროდადრო ცალკე სახლში ჰყავს ქალი, რომელიც შენიღბულია და წითელი ტანსაცმელი აცვია. გარკვეულწილად მკვლელი მისგან იღებს მითითებებს თავდასხმაზე. ამ საიდუმლოს გაგების შემდეგ ანასტასიას საახლობლოს საფრთხე ემუქრება იდუმალი მკვლელის სახით და მისი მიზანია, გაარკვიოს რა იმალება ძვირფასი ჯვრის საიდუმლოს უკან და რა ამოძრავებს მკვლელს.

## მსახიობები და როლები 
## მკვლელობები
## მუსიკა 
* Chenoa - En Tú Cruz me Clavaste

## რესურსები ინტერნეტში
* Estrambotica Anastasia   
* Estrambotica Anastasia- პერსონაჟები   
* შესავალი

კატეგორია:ვენესუელური ტელესერიალები
კატეგორია:საქართველოში გასული ვენესუელური ტელესერიალები
კატეგორია:ტელესერიალები ანბანის მიხედვით
მიწობის კვირაცხოვლის ეკლესია

მინი|მარჯვნივ|300პქ|მიწობის კვირაცხოვლის ეკლესის ხედიჯაბა ლაბაძის ფოტო
**მიწობის კვირაცხოვლის ეკლესია** — დარბაზული ეკლესია ხაშურის მუნიციპალიტეტის სოფელ მიწობის სამხრეთ-დასავლეთით, სასაფლაოზე.  ეკლესია დანგრეული იყო. გეგმა არ იკითხებოდა, ნაეკლესიარზე ეყარა ქვიშაქვის დიდი ლოდები და პატარა ნიში იყო. ამჟამად ნაეკლესიარზე დგას ახლადაშენებული ეკლესია. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ. 

კატეგორია:ხაშურის მუნიციპალიტეტის ტაძრები
შოთა ჩოჩიშვილი

**შოთა ჩოჩიშვილი** (დ. 10 ივლისი, 1950, ღვლევი, ქარელის რაიონი — გ. 27 აგვისტო, 2009) — ქართველი ძიუდოისტი. საბჭოთა კავშირის სპორტის დამსახურებული ოსტატი (1972), ღირსების და ვახტანგ გორგასლის II ხარისხის ორდენების კავალერი.

ოლიმპიური თამაშების ჩემპიონი (1972) და ბრინჯაოს პრიზიორი (1976), მსოფლიოს 1975 წლის ბრინჯაოს პრიზიორი, ევროპის 3-გზის ვერცხლის (1973, 1974, 1975) და ბრინჯაოს (1977) პრიზიორი. აგრეთვე საბჭოთა კავშირის ჩემპიონატის ორგზის მეორე (1974, 1977) და ორგზის მესამე (1974, 1975) პრიზიორი, საქართველოს ორგზის აბსოლუტური ფალავანი ქართულ ჭიდაობაში (1972, 1977).

## ბიოგრაფია
შოთა ჩოჩიშვილი პირველი ოლიმპიური ჩემპიონია ძიუდოში საბჭოთა კავშირიდან. 1972 წელს, სსრკ ჩემპიონატში, შოთამ მე-5 ადგილი დაიკავა და საოლიმპიადო ნაკრებში მხოლოდ სტანისლავ ივანოვის (სსრკ სამბისტთა ნაკრების მთავარი მწვრთნელი) დაჟინებული მოთხოვნით მოხვდა, რომელიც თვლიდა, რომ 93 კგ წონით კატეგორიაში, შიდა ჩემპიონატზე ნაჩვენები მე-5 ადგილის მიუხედავად, საუკეთესო სწორედ ქართველი ფალავანი იყო. 1989 წელს მონაწილეობდა შერეული ორთაბრძოლების იაპონიის ლიგაში, სადაც სუპერპოპულარულ იაპონელ ფალავანს ანტონიო ინოკისაც სძლია. 

2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ნუგზარ შატაიძის წიგნი „შოთა ჩოჩიშვილი“. 2015 წელს შოთა ჩოჩიშვილი ძიუდოს საერთაშორისო ფედერაციის — IJF — დიდების დარბაზის წევრი გახდა (გარდაცვალების შემდეგ). სპეციალური დიპლომი მის შვილს გადაეცა. ძიუდოისტი იყო მისი ვაჟი რამაზი, რომელიც ასევე აბსოლუტურ წონით კატეგორიაში ასპარეზობდა. 1996, 2001 და 2003 წლებში რამაზ ჩოჩიშვილი ევროპის ჩემპიონატებზე ბრინჯაოს მედლებს დაეუფლა, 1999 და 2000 წლებში თბილისის საერთაშორისო ტურნირი მოიგო, 1999 წელს კი მსოფლიო უნივერსიადის ვიცე-ჩემპიონი გახდა. ამას გარდა არაერთი მედალი მოიპოვა IJF-ის ეგიდით გამართულ საერთაშორისო ტურნირებზე.

2008 წლიდან გარდაცვალებამდე მუშაობდა საქართველოს ძიუდოს ფედერაციის ვიცე-პრეზიდენტის პოსტზე.

## პერიოდიკა 
## ლიტერატურა
## ბიბლიოგრაფია
* 

## რესურსები ინტერნეტში 
* შოთა ჩოჩიშვილი — საქართველოს ეროვნული ოლიმპიური კომიტეტი 
* შოთა ჩოჩიშვილი — ქართული სპორტი 
* შოთა ჩოჩიშვილი — judoinside.com

## სქოლიო
კატეგორია:ქართველი ძიუდოისტები
კატეგორია:ქართველი ოლიმპიური ჩემპიონები
კატეგორია:დაბადებული  10 ივლისი
კატეგორია:დაბადებული 1950
კატეგორია:გარდაცვლილი  27 აგვისტო
კატეგორია:გარდაცვლილი 2009
კატეგორია:საბჭოთა კავშირის სპორტის დამსახურებული ოსტატები
კატეგორია:ვახტანგ გორგასლის II ხარისხის ორდენის კავალრები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის კომუნისტური პარტიის წევრები
შოთა
კატეგორია:ოლიმპიური თამაშების ოქროს მედალოსნები
ნადირა ხოშარაული

**ნადირა საღირის-ძე ხოშარაული** – ხევსური სახალხო გმირი, სოფელ ბაცალიგოს თემიდან. 1659 წლის კახეთის აჯანყების მონაწილე, ხევსურთა ჯარის წინამძღოლი. გადმოცემის მიხედვით, აჯანყების სხვა მეთაურებთან ერთად შეუპყრიათ და შაჰისათვის მიუგვრიათ სპარსეთში, სადაც წამებით მოუკლავთ, ვაჟა-ფშაველას პოემა „ბახტრიონის“ ერთ-ერთი მთავარი პერსონაჟის (ხოშარეულის) პროტოტიპია. 

## ლიტერატურა
კატეგორია:ქართველი სახალხო გმირები
კატეგორია:ქართველი მეამბოხეები
კატეგორია:სიკვდილით დასჯილი ქართველები
ხონდემირი

**ყიას ალ-დინ იბნ ჰუმამ ალ-დინ ალ-ჰუსეინ ხონდემირი** ან უბრალოდ **ხონდემირი** (დ. 1475, ჰერათი —  გ. 1535 დელი) — სპარსელი ისტორიკოსი. დაიბადა სწავლულთა და დიდმოხელეთა ოჯახში. იზრდებოდა მირხონდთან, ერთი პერიოდი ალიშერ ნავოი (1441-1501 წწ.) მფარველობდა. ეჭირა სხვადასხვა საერო თანამდებობა. თემურიდების დაცემის შემდეგ (1507 წელს) მსახურობდა სეფიანთა შაჰ ისმაილთან. 1528 წელს გადავიდა დიდ მოგოლთა კარზე. ხონდემირის მთავარი ნაშრომია მსოფლიო ისტორიის ტიპის სამტომეული „ცხოვრებათა მეგობარი“ („ჰაბიბ ალ-სიჲარ“), რომელიც ძვირფასი წყაროა XV-XVI საუკუნეების (1524 წლამდე) ირანისა და მისი მეზობელი ქვეყნების შესასწავლად, ხონდემირს ეკუთვნის ასევე თხზულებები:  „ცნობილი ვაზირების ბიოგრაფიების კრებული“  („დასთურ ალ-ვუზარა“), „ჰუმაიუნის ბრძანებების კრებული“ („ჰუმაიუნნამე“ ანუ „კანუნი ჰუმაიუნი“). წერდა ლექსებსაც ლიტერატურული ფსევდონიმით *მუვარიხი*.

## ლიტერატურა
## სქოლიო
კატეგორია:ირანელი ისტორიკოსები
კატეგორია:დაბადებული 1475
კატეგორია:გარდაცვლილი 1535
ურთხვის წმინდა გიორგის ეკლესია

მინი|მარჯვნივ|250პქ|ურთხვის წმინდა გიორგის ეკლესიაჯაბა ლაბაძის ფოტო
**ურთხვის წმინდა გიორგის ეკლესია** — არქიტექტურული ძეგლი ხაშურის მუნიციპალიტეტის სოფელ ურთხვის ჩრდილოეთით, 2 კმ-ზე, მაღალი მთის ფერდობზე, სასაფლაოზე.  

ეკლესია დარბაზულია (11,5 X 6,6 მ), ნაგებია კირქვის სხვადასხვა ზომის თლილი კვადრებით. შესასვლელი ორი აქვს, სამხრეთით და ჩრდილოეთით (გადაკეთებულია ნიშად). აფსიდი არასრული ნახევარწრეა. აფსიდის ღერძზე გაჭრილია სარკმელი, რომლის ორივე გვერდზე თითო თაღიანი ღრმა ნიშია. ორი სარკმელი სამხრეთითაა, ერთი - დასავლეთით, კედლის ზედა ნაწილში. მოხატულობიდან აფსიდის კონქში მხოლოდ მაცხოვრის გამოსახულების კვალი ჩანს. 

**სამრეკლო** (3,5 X 3,5 მ) ეკლესიიდან სამხრეთით 20 მეტრზე იდგა. თარიღდება გვიანდელი ფეოდალური ხანით. ნაგები იყო ნატეხი ქვითა და აგურით. ძლიერ იყო დაზიანებული: ჩამოქცეული იყო გუმბათოვანი გადახურვა, შემორჩენილი იყო მხოლოდ სვეტები და მათზე გადაყვანილი აგურის შეისრული თაღები. სამრეკლოს აღმოსავლეთის და სამხრეთის ღიობები ამოშენებული იყო ნატეხი ქვით.
 
ეკლესიას 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
## რესურსები ინტერნეტში
* 

## სქოლიო
კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:ეროვნული მნიშვნელობის კატეგორიის კულტურის უძრავი ძეგლები
Mass Effect 3

**Mass Effect 3** — action RPG ჟანრის კომპიუტერული თამაში, რომელიც შექმნა კომპანია BioWare-მ და გამოაქვეყნა Electronic Arts-მა, ეს თამაში არის თამაშების სერია Mass Effect-ის მესამე ნაწილი. ამ თამაშის წინა ნაწილებისგან განსხვავებით აქ არის ქსელური თამაში. თამაშში არის ისეთი შესაძლებლობები როგორიცაა დონეების ამაღლება, საბრძოლო შესაძლებლობები და ცოდნები, იარაღების და აბჯრის რედაქტირება-მოდიფიცირება და სხვა, ერთმომხმარებლიან რეჟიმში სიუჟეტის განვითარება დამოკიდებულია მოთამაშეზე, მაგალითად მის ფრაზებზე და რეპუტაციაზე.

## რესურსები ინტერნეტში 
* ოფიციალური საიტი 
* ვიკი ამ თამაშის შესახებ 

კატეგორია:PlayStation 3-ის თამაშები
კატეგორია:Windows-ის თამაშები
კატეგორია:Electronic Arts-ის თამაშები
კატეგორია:Xbox 360-ის თამაშები
აბუ ლ-კასიმი

**იუსუფ იბნ აბუ ლ-საჯი** (საქართველოში ცნობილი, როგორც **აბუ ლ-კასიმი**) (გ. 928) — აზერბაიჯანის ამირა საჯიდების დინასტიიდან. დინასტიის დამაარსებლის აბუ-საჯის ძე. 908-914 წწ. ლაშქრობდა სამხრეთ კავკასიაში. თავდაპირველად თავს დაესხა სომხეთს და მის მეფე სმბატ I-ს, რომელმაც ვერ გაუწია წინააღმდეგობა აბულ კასიმის ლაშქარს თავი ჯერ აფხაზეთის სამეფოს შეაფარა, 914 წელს კი აბულ კასიმმა სიკვდილით დასაჯა ქალაქ დვინში. 914 წელს აბულ კასიმმა თბილისში ილაშქრა, იქიდან კი კახეთში გაილაშქრა და აიღო უჯარმისა და ბოჭორმის ციხეები. შემდეგ დაუზავდა კახეთის ქორეპისკოპოს კვირიკეს და უჯარმა დაუბრუნა. კახეთიდან აბულ კასიმი ქართლში გადავიდა და მოაოხრა. ქართველებმა თვითონვე „მოარღუივნეს ზღუდენი უფლისციხისანი“, რათა მტერი იქ ვერ გამაგრებულიყო. არაბებმა დაარბიეს სამცხე და ჯავახეთი, მაგრამ კარგად გამაგრებული თმოგვის ციხე ვერ აიღეს. შემდეგ ყველისციხეს შემოარტყეს ალყა. მეციხოვნეებმა წინააღმდეგობა გაუწიეს უკეთ შეიარაღებულ და მრავალრიცხოვან მტერს, მაგრამ დამარცხდნენ.

აბულ კასიმმა შეიპყრო ციხისთავი გობრონი და სიკვდილით დასაჯა. სამხედრო წარმატების მიუხედავად აბულ კასიმმა დასახულ მიზანს ვერ მიაღწია. ხალხის შეუპოვარმა ბრძოლამ აიძულა საქართველოს გასცლოდა.

## იხილეთ აგრეთვე
* აბუ ლ-კასიმის ლაშქრობა საქართველოში

## ლიტერატურა 
* საქართველოს ისტორია, ტ, I, თბ., 2008

კატეგორია:არაბები
კატეგორია:გარდაცვლილი 928
კატეგორია:დაბადების წელი უცნობია
იბნ ალ-ასირი

**იზ-ალ-დინ აბუ ლ-ჰასან ალი იბნ ალ-ასირი**, ან უბრალოდ **იბნ ალ-ასირი** (; დ. 12 მაისი, 1160, ჯაზირათ-იბნ-უმარი — გ. 1234, მოსული) — არაბი ისტორიკოსი. მისი მთავარი ნაშრომია „სრული ისტორია“ 12 ტომად. შრომის პირველ ნაწილში (სამყაროს შექმნიდან 922/923 წლამდე) მოთხრობილია ალ-ტაბარის ისტორია შემოკლებით (ჩართულია დამატებითი წყაროები). II ნაწილი (1231 წლამდე) ორიგინალური ნაწარმოებია. მასში დაცულია მრავალი მნიშვნელოვანი ცნობა ამიერკავკასიისა და კერძოდ საქართველოს შესახებ. იბნ ალ-ასირს ეკუთვნის აგრეთვე მაჰმადის თანამოაზრეთა ბიოგრაფიული ლექსიკონი და მოსულის ათაბაგების ისტორია.

## ლიტერატურა 
კატეგორია:არაბი ისტორიკოსები
კატეგორია:დაბადებული 1160
კატეგორია:გარდაცვლილი 1234
კატეგორია:დაბადებული 12 მაისი
კატეგორია:უცხოელი ავტორები საქართველოსა და ქართველების შესახებ
ალ-ტაბარი

**აბუ ჯაფარ მუჰამად იბნ ჯარირ ატ-ტაბარი** ან უბრალოდ **ატ-ტაბარი** (დ. 839, ამოლი, ტაბარისტანის ოლქი, ახლანდელი ირანი — გ. 923, ტაბარისტანი) — არაბი ისტორიკოსი და ღვთისმეტყველი. ავტორი შრომისა „დესპანებისა და მეფეების ისტორია“, რომელიც ფაქტების სიმრავლითა და გადმოცემის სიზუსტით ახლო აღმოსავლეთის ძველი და შუა საუკუნეების განსაკუთრებით ომაიანთა და აბასიანთა (915 წლამდე) დროის, არაბთა სახალიფოს ისტორიის ერთ-ერთ უმნიშვნელოვანეს წყაროს წარმოადგენს. ატ-ტაბარი იყენებს როგორც ზეპირ ტრადიციას, ისე ჩვენამდე მოუღწეველ ადრინდელ არაბი ავტორების ნაშრომებს. იგი ავტორია ასევე ყურანის მრავალტომიანი კომენტარებისა. ისტორიისა და თეოლოგიის გარდა ტაბარი წავლობდა არაბულ პოეზიას, ლექსიკოგრაფიას, გრამატიკას, მათემატიკას, მედიცინას. აქვს ცნობები თბილისის მოსახლეობის რაოდენობის შესახებ ბუღა თურქის ლაშქრობის დროს (853 წელი). 

## ლიტერატურა 
## რესურსები ინტერნეტში 
* Ат-Табари. Древние и средневековые источники по этнографии и истории Африки южнее Сахары. Т. 1. Арабские источники VII-X вв. М.-Л. АН СССР. 1960.
* 

კატეგორია:არაბი ისტორიკოსები
კატეგორია:დაბადებული 839
კატეგორია:გარდაცვლილი 923
კატეგორია:უცხოელი ავტორები საქართველოსა და ქართველების შესახებ
როცა აყვავდა ნუში

***როცა აყვავდა ნუში*** — 1972 წლის ქართული მხატვრული ფილმი, რომლის რეჟისორია ლანა ღოღობერიძე. ფილმი მეათეკლასელების ცხოვრებას ეხება.

## სიუჟეტი 
ზურა მამის მეგობარს მანქანას მოპარავს და ამხანაგებს მცხეთაში გაასეირნებს. ამის გამო, სკოლის დირექტორი მას ველოსიპედისტთა შეჯიბრიდან მოხსნის. ზურას მამა დირექტორს გადაწყვეტილებას შეაცვლევინებს და შეჯიბრში ისევ ჩაასმევინებს თავის შვილს. ზურა შეჯიბრს წააგებს, თუმცა მამა ამ საკითხსაც მოუგვარებს და გამარჯვებულად გამოიყვანს. ამხანაგებმა იციან, რომ გამარჯვება სხვას ეკუთვნის, თუმცა არაფერს ამბობენ. ხათუნა-ზურას თანაკლასელი და შეყვარებული-ვაჟს ამ საქციელის გამო დაუპირისპირდება და შეეცდება, რომ გამოიყვანოს მამის ზეგავლენიდან, რომელიც შვილს ყველა ახირებას უსრულებს, მაგრამ, ამასთანავე, უსიტყვო მორჩილებასაც მოითხოვს მისგან. ხათუნა ზურას სიყვარულში უტყდება, მაგრამ, ბიჭი უხეშად იცილებს მას და იმედგაცრუებულსა და შეურაცხყოფილს ტოვებს. მათი თანაკლასელი ლექსო, რომელიც ხათუნას მეზობელია და ამავდროულად, ჩუმად უყვარს კიდეც იგი, ყველაფერს შეიტყობს და გადაწყვეტს, დაიცვას მეგობარი.

ლექსო ზურას ხვდება, რომ ხათუნასათვის ბოდიშის მოხდა მოსთხოვოს.  ბიჭების საუბარი მანქანაში შედგება და სიტყვიერ დაპირისპირებაში გადაიზრდება. ზურა, რომელიც ლექსოს შესაშინებლად, თავბრუდამხვევი სისწრაფით მიაქროლებს მანქანას, საჭეს ვერ დაიმორჩილებს და მანქანა გადავარდება, რის შედეგად ლექსო იღუპება. ზურას მამა ისევ შეეცდება, რომ ეს პრობლემაც ააცილოს შვილს და მის ამხანაგებს სთხოვს, თქვან, რომ ლექსო იჯდა საჭესთან. ბავშვებისაგან თანხმობის მიღების შემდეგ, ცოლის წინააღმდეგობის მიუხედავად, იგი ლექსოს ბებიასთან-ქალბატონ ვაროსთანაც მივა და მასაც დაურცხვენლად სთხოვს იგივეს. შვილიშვილის სიკვდილით განადგურებული მოხუცი თანხმდება. ზურას მამა კმაყოფილია, რაკი ისევ შეძლო "საქმის მოგვარება", მაგრამ, დედასთან და კლასის დამრიგებელთან საუბრის შემდეგ, ზურა გადაწყვეტს რომ დანაშაული აღიაროს.

სცენარს საფუძვლად დაედო იმხანად მომხდარი რეალური ამბავი - ავტოავარია დაბრალდა ახალგაზრდას, რომელიც ამ ავარიის შედეგად დაიღუპა.

## როლებში
*ზურაბ ყიფშიძე - ზურა
*გოგა ფიფია - ლექსო
*თინათინ ვარდანაშვილი - ხათუნა
*სესილია თაყაიშვილი - ვარო, ლექსოს ბებია
*დოდო აბაშიძე - ნიკო, ზურას მამა
*ლია კაპანაძე - თალიკო, ზურას დედა
* დიმიტრი თაყაიშვილი - თორნიკე მასწავლებელი
*ჭაბუა ამირეჯიბი - გიორგი, ხათუნას მამა 
*შოთა დაუშვილი - ვატა
*მარინა თბილელი - სკოლის დირექტორი
*ეკა მაღალაშვილი - ეკა, თანაკლასელი
* კახა ჩიტაია - კახა, თანაკლასელი
* კოკი გაწერელია
* გოგი ჩიტაია
* მერაბ აბრამიშვილი
* მერაბ ჯაფარიძე
* ნინო კალანდარიშვილი
*ნოდარ მგალობლიშვილი
* ეკატერინე ვერულეიშვილი - მეზობელი
*ლიკა ქავჟარაძე - გოგონა აყვავებული ნუშის რტოთი (ეპიზოდში)

## პრიზები
*1973 - საკავშირო კინოფესტივალის პრემია საუკეთესო რეჟისორული ნამუშევრისთვის

## რესურსები ინტერნეტში
* 
* 

## სქოლიო 
კატეგორია:ქართულენოვანი ფილმები
კატეგორია:1972 წლის ქართული ფილმები
კატეგორია:დრამატული ფილმები
კატეგორია:ლანა ღოღობერიძის ფილმები
კატეგორია:შავ-თეთრი ფილმები
შვეიცარიის მდინარეების სია

შვეიცარიის მდინარეები ქმნიან მჭიდრო წყალუხვ ქსელს. მდინარეების უმრავლესობა სათავეს ალპებში იღებს, იკვებებიან  გამდნარი და წვიმის წყლით. შვეიცარიის მდინარეების უმრავლესობა ქმნის ჩანჩქერებს, ბევრ მათგანზე ჰესია აშენებული. 
შვეიცარიის უგრძესი მდინარეა რაინი, რომელიც შვეიცარიის ტერიტორიაზე გაედინება 375 კმ-ზე.
## შვეიცარიის უგრძესი მდინარეების სია 
]]
# რაინი - 375 კმ - 36'494 კმ²
# აარე - 295კმ - 17'779 კმ²
# რონა - 264 კმ - 10'403 კმ²
# როისი - 158 კმ - 3'425 კმ²
# ლინთი / ლიმატი - 140 კმ - 2'416 კმ²
# ზანე - 128 კმ - 1'892 კმ²
# თური 125 კმ - 1'724 კმ²
# ინი - 104 კმ - 2'150 კმ²
## უდიდესი აუზის მქონე მდინარეები 
 ქალაქ ბერნში]]
# რაინი - 375 კმ - 36'494 კმ²
# აარე - 295 კმ - 17'779 კმ²
# რონა - 264 კმ - 10'403 კმ²
# როისი - 158 კმ - 3,425 კმ²
# ლინთი / ლიმატი - 140 კმ - 2'416 კმ²
# ინი - 104 კმ - 2'150 კმ²
# ზანე - 128 კმ - 1'892 კმ²
# თური - 125 კმ - 1'724 კმ²
# ტიჩინო - 91 კმ - 1'616 კმ²
# ჰინტერრაინი - 57,3 კმ - 1'693 კმ²
# ფორდერრაინი - 67,5 კმ - 1'514 კმ²
# დუ - 74 კმ - 1'310 კმ²
# კანდერი - 44 კმ - 1'126 კმ²
## მდინარეები და მათი შენაკადების 
 (მარცხნივ) და ლიმატი]]
 ციურიხში]]
50 კმ სიგრიძის ან 500 კმ² ფართობის წყალშემკრები აუზის მქონენი:
* რაინი - 375 კმ - 36'494 კმ²
** ფორდერრაინი - 67,5 კმ - 1'514 კმ²
** ჰინტერრაინი - 57,3 კმ - 1'693 კმ²
*** ალბულა - 36 კმ - 950 კმ²
** ლანდქუართი 43 კმ - 618 კმ²
** თური 125 კმ - 1724 კმ²
** ზითერი 70 კმ - 340 კმ²
** ტოსი - 58 კმ - 442 კმ²
** ბირსი - 73 კმ - 924 კმ²
** აარე - 295 კმ - 17'779 კმ²
***კანდერი - 44 კმ - 1'126 კმ²
**** ზიმე - 53 კმ - 594 კმ²
*** ზანე - 128 კმ - 1'892 კმ²
*** ორბი - 57 კმ - 488 კმ²
*** ბროე - 86 კმ - 854 კმ²
*** ემე - 80 კმ - 983 კმ²
***  როისი - 158 კმ - 3'425 კმ²
**** კლაინე-ემე - 58 კმ - 477 კმ²
*** ლიმატი - 36 კმ (ჯამში 140 კმ - 2'416 კმ²)
**** ლინთი – 104 კმ
**** ზილი - 73 კმ - 341 კმ²
* რონა - 264 კმ - 10'403 კმ²
** ფისპა - 40 კმ - 787 კმ²
** დრანსე - 43 კმ - 678 კმ²
** დუ - 74 კმ - 1'310 კმ²
* ტიჩინო - 91 კმ - 1'616 კმ²
** მაგია - 55 კმ - 926 კმ²
** ტრესა - 13 კმ - 754 კმ²
* ინი - 104 კმ - 2'150 კმ²
## რესურსები ინტერნეტში 
შვეიცარიის მდინარეების ყოველდღიური ამინდის პროგნოზი
## სქოლიო 
კატეგორია:შვეიცარიის მდინარეები
ურბანული გეოგრაფია

[მინი|ქალაქი [ნიუ-იორკი — მსოფლიოს ერთ-ერთი უდიდესი ურბანული ადგილი.]] 
**ურბანული გეოგრაფია**, **გეოურბანისტიკა** — ეკონომიკური გეოგრაფიის დარგი, რომელიც შეისწავლის საქალაქო ცენტრებთან დაკავშირებულ კომპლექსურ ანალიზებსა და პრობლემებს. როგორც საზოგადოებრივი გეოგრაფიის გამოყენებითმა დარგმა განიცადა რამდენიმე ცვლილება თავისი პარადიგმების მდგომარეობის მიხედვით. 

პირველი პარადიგმა „ნაკვეთი“, რომელიც საკუთრივ ურბანული გეოგრაფიის ჩამოყალიბებით დასრულდა — წარმოიშვა ქალაქის ტრადიციული გაგებით „დიდი ქარხანის“ სახით, რომელშიც შესაძლებელია გამოითვალოს ცხოვრებისუნარიანობის ძირითადი პარამეტრები და შემდგომ სისტემურ პრობლემებზე დაფუძნებული მოვლენების პროგნოზირებისა და წინსვლითი რეაქციების საკითხები. ასეთმა მიდგომამ საქმე იქამდე მიიყვანა, რომ XX საუკუნის 60-70-იან წლებში საზოგადოებრივი გეოგრაფიის ამ დარგმა — ურბანულმა გეოგრაფიამ მეთოდოლოგიური საფუძვლების ცვლილება განიცადა. 

პირველი ცნობები ურბანული გეოგრაფიის შესახებ მოცემულია ძველი ბერძენი ფილოსოფოსების შრომებში. პლატონი (ძვ.წ. 428/427 — 348/347) აღწერდა ქალაქის იდეალურ მოდელს, არისტოტელე (ძვ. წ. 384 ― 322) იკვლევდა პოლისების ორგანიზაციას. აღორძინების ეპოქაში მოღვაწე ანტონიო ფილარეტე (დაახლ. 1400 ― 1469) თავის შრომებში აღწერს ქუჩებისა და არხების სისტემას, საცხოვრებელი ადგილების ნორმებს, ვაჭრობის ორგანიზაციის წესებს. XX საუკუნის დასაწყისში ურბანული გეოგრაფია განიცდიდა დიფერენციაციას. 1909 წელს ქალაქ ლონდონში დაფუძნდა მსოფლიოში პირველი ურბანული დიზაინი.

## რესურსები ინტერნეტში
* Urban Historical Geography 

## ლიტერატურა
* В. Л. Глазычев., Урбанистика. - М.: Издательство «Европа», 2008. ISBN 978-5-9739-0148-6.

## სქოლიო
კატეგორია:ურბანული გეოგრაფია 
კატეგორია:ურბანისტიკა
კატეგორია:გეოგრაფიის დარგები
პირველადი ჯანდაცვა

**პირველადი ჯანდაცვა** — პირველადი ჯანდაცვა თავისი ფუნქციით წარმოადგენს მოსახლეობის ჯანმრთელობის ხელშეწყობისა და შემდგომი გაუმჯობესების ძირითად რგოლს, რომელმაც უნდა უზრუნველყოს მისი სამსახურებისადმი მაქსიმალური ხელმისაწვდომობა საზოგადოების ყველა ჯგუფისთვის. მოიცავს დაავადებათა პროფილაქტიკას, ჯანმრთელობის ხელშეწყობასა და გაუმჯობესებაზე მიმართულ ღონისძიებებს, მოსახლეობის განათლებას, დაავადების პროფილაქტიკისა და ზოგადად ჯანმრთელობის შენარჩუნების შესახებ. 
პირველადი ჯანდაცვის სამსახური უფრო დაბალტექნოლოგიური და აქედან გამომდინარე, მომსახურების უფრო იაფიანი ფორმაა, ვიდრე მეორეული ჯანდაცვის დონე და მესამეული ჯანდაცვის დონე.

## ძირითადი ამოცანები 
* პირველადი დიაგნოსტიკა და მკურნალობა
* ფსიქოლოგიური დიაგნოსტიკა და მკურნალობა
* პაციენტის პერსონალური მხარდაჭერა დაავადების ყველა სტადიაზე
* პაციენტის და მისი ახლობლების ინფორმირება დიაგნოზის, მკურნალობის, პროფილაქტიკისა და პროგნოზის შესახებ
* ქრონიკული ავადობისა და ინვალიდობის პროფილაქტიკა დაავადების დროული გამოვლენისა და მკურნალობის, მოსახლეობის განათლებისა და ქცევის შეცვლის გზით
* უსაფრთხო გარემოს შექმნა და შენარჩუნება

## ლიტერატურა 
* გერზმავა ო., „საზოგადოებრივი ჯანდაცვა და მენეჯმენტი“, თბ., 2008

კატეგორია:ჯანმრთელობა
სერგეი კაპიცა

**სერგეი პეტრეს ძე კაპიცა** (; დ. 14 თებერვალი 1928, კემბრიჯი — გ. 14 აგვისტო 2012, მოსკოვი) — რუსი და საბჭოთა მეცნიერი, ტელეწამყვანი, ჟურნალ „მეცნირების სამყაროში“ («») მთავარი რედაქტორი.

სერგეი კაპიცა მიეკუთვნებოდა რუსი მეცნიერების დინასტიას. მისი მამა, პეტრე კაპიცა, იყო ნობელის პრემიის ლაურეატი; პაპა, ალექსეი კრილოვი, რუსი მათემატიკოსი და გემთმშენებელი. სერგეი ასევე იყო გამოჩენილი ფრანგი ბიოქიმიკოსის, ვ. ანრისა და  ცნობილი გეოგრაფის, იერონიმ სტებნიცკის შვილიშვილი და ანდრეი კაპიცას უფროსი ძმა. .

ფიზიკა-მათემატიკის მეცნიერებათა დოქტორი, პეტრე კაპიცას სახელობის ფიზიკის პრობლემების ინსტიტუტის მთავარი სამეცნიერო თანამშრომელი, პროფესორი, 4 წიგნის, ათობით სტატიის, 14 გამოგონებისა და 1 აღმოჩენის ავტორი. დედამიწის მოსახლეობის ჰიპერბოლური ზრდის ფენომენოლოგიური მათემატიკური მოდელის შემქმნელი. პირველმა დაასაბუთა და დაამტკიცა დედამიწის მოსახლეობის ჰიპერბოლური ზრდა 1 ს. ჩვ. წ.-მდე. კლიოდინამიკის ერთ-ერთი დამაარსებელი.

ევრაზიის ფიზიკური საზოგადოების, ევროპის მეცნიერებათა აკადემიის, რუსეთის საბუნებისმეტყველო აკადემიის წევრი, რუსეთის პრეზიდენტთან არსებული კულტურისა და ხელოვნების საბჭოსა და რომის კლუბის წევრი. ევრაზიის ტელევიზიისა და რადიოს აკადემიის საპატიო პრეზიდენტი. დაჯილდოებულია რუსეთის პატივის ორდენით (2006). კალინგის პრემიისა (იუნესკო) და სსრკ სახელმწიფო პრემიის ლაურეატი.. ტელეგადაცემა «»-ს მრავალწლიანი წამყვანი. პაგუოშის მოძრაობის საბჭოს წევრი 1987—1997 წლებში.

## რესურსები ინტერნეტში
*
*

## სქოლიო
კატეგორია:რუსი ფიზიკოსები
კატეგორია:მოსკოვში გარდაცვლილები
Privateering

***Privateering*** — მარკ ნოპფლერის ალბომი, რომელიც გამოიცა 2012 წლის 3 სექტემბერს. იგი გამოვიდა ლეიბლზე Mercury. გამოცემამდე სიმღერა Redbud Tree უფასოდ განთავსდა მუსიკოსის გვერდზე.

## სიმღერების სია
ყველა სიმღერის ავტორი - მარკ ნოპფლერი, გარდა მითითებულისა.
;დისკი 1

;დისკი 2

;დელუქს გამოცემის დამატებითი დისკი

;სუპერ დელუქს გამოცემის დამატებითი დისკი

## რესურსები ინტერნეტში
* *Privateering* მარკ ნოპფლერის ოფიციალურ საიტზე

## სქოლიო 
კატეგორია:მარკ ნოპფლერის ალბომები
კატეგორია:2012 წლის ალბომები
კატეგორია:Mercury Records-ის ალბომები
გარეული ცხენი

**გარეული ცხენი** () — ცხენების გვარის ბალახისმჭამელი კენტჩლიქოსანთა ძუძუმწოვარი ცხოველი ცხენისებრთა ოჯახისა. თანამედროვე ცხენის წინაპარი. აღმოაჩინა ნიკოლოზ პრჟევალსკიმ 1879 წელს ცენტრალურ აზიის დასავლეთი ნაწილის მთიან უდაბნოებში. ამჟამად ეს სახეობა შემორჩენილია მხოლოდ ზოოპარკებში (დაახლოებით 600 ცხოველი).

## რესურსები ინტერნეტში 
* წითელი სია - გარეული ცხენი 

კატეგორია:ცხენი
Anastasis

***Anastasis*** — ჯგუფ Dead Can Dance-ის ალბომი, რომელიც გამოიცა 2012 წლის აგვისტოში. დუეტის 1996 წელს დაშლის შემდეგ ეს არის Dead Can Dance-ის ახალი ალბომი. განსხვავებით წინა ალბომებისგან, იგი არ გამოიცა ლეიბლზე 4AD Records.

## სიმღერების სია
;გრამფირფიტის სიმღერების სია

## სქოლიო 
კატეგორია:Dead Can Dance-ის ალბომები
კატეგორია:2012 წლის ალბომები
კატეგორია:PIAS Recordings-ის ალბომები
Parklive

***Parklive*** — ბრიტანული ალტერნატიული როკ-ჯგუფ Blur-ის 2012 წლის საკონცერტო ალბომი.  ჩაიწერა 2012 წლის ზაფხულის ოლიმპიური თამაშების ცერემონიის პარალელურად, ლონდონის ჰაიდ-პარკში გამართული კონცერტის დროს. იგი გამოიცა მეორე დღეს, 13 აგვისტოს, iTunes-ის მეშვეობით. დაგეგმილია კონცერტის CD ფორმატში და DVD-ს სახით გამოცემაც.

## სიმღერების სია
## სქოლიო 
კატეგორია:Blur-ის ალბომები
კატეგორია:2012 წლის საკონცერტო ალბომები
კატეგორია:2012 წლის ვიდეო ალბომები
Spiritchaser

***Spiritchaser*** — ჯგუფ Dead Can Dance-ის 1996 წლის სტუდიური ალბომი. გამოიცა ლეიბლზე 4AD.

ალბომის სიმღერაში „Indus“ ჟღერს The Beatles-ის Within You Without You-ს მელოდია, რომელიც ჯორჯ ჰარისონის თანხმობით გამოიყენეს.

„Spiritchaser“ იყო ჯგუფის უკანასკნელი სტუდიური ალბომი, 2012 წელს Anastasis-ის გამოცემამდე.

## სიმღერების სია
# Nierika  – 5:44
# Song of the Stars  – 10:13
# Indus  – 9:23
# Song of the Dispossessed  – 4:55
# Dedicacé Outò  – 1:14
# The Snake and the Moon  – 6:11
# Song of the Nile  – 8:00
# Devorzhum  – 6:13

## სქოლიო 
კატეგორია:Dead Can Dance-ის ალბომები
კატეგორია:1996 წლის ალბომები
კატეგორია:4AD-ს ალბომები
აგაჯა

**აგაჯა** — დაგომელთა სახელმწიფოს მმართველი 1708-1740 წწ. აკაბას ერთადერთი შვილი. მისი მმართველობის პერიოდი ხასიათდება მუდმივი ომებით. აგაჯა თავისი მეომრებით თავს ესხმოდა მეზობელ ტომებს (განსაკუთრებით იორუბას), ატყვევებდა მათ და მონებად ყიდდა არაბ და ევროპელ ვაჭრებზე. მის შემდეგ მეფობდა თეგბეზუ (1740-1774).

## ლიტერატურა 
* უნივერსალური ენციკლოპედიური ცნობარი, ტ. 1, თბ. 2007

კატეგორია:დაგომეის მეფეები
კატეგორია:გარდაცვლილი 1740
აგვისტოს რევოლუცია

**აგვისტოს რევოლუცია** — ეროვნული სახალხო-დემოკრატიული რევოლუცია, რომელმაც დაამხო იმპერიალისტების ბატონობა ვიეტნამში და დაამყარა სახალხო დემოკრატიული წყობილება. რევოლუცია იყო ფრანგი კოლონიზატორებისა და იაპონელი ოკუპანტების წინააღმდეგ მიმართული ეროვნულ განმათავისუფლებელი მოძრაობის განვითარების შედეგი. 

## ისტორია
1941 წლის 19 მაისს ინდოჩინეთის კომპარტიის ცკ VIII პლენუმის გადაწყვეტილების შესაბამისად შეიქმნა ერთიანი ეროვნულ-განმათავისუფლებელი ფრონტი ვიეტმინი, რომელშიც გაერთიანდნენ ქვეყნის პატრიოტული ძალები. იჩკპ-მ ვიეტნამის საშუალებით 1941-1944 წლებში ფართო პროპაგანდისტული მუშაობა გააჩაღა და დაიწყო დასაყრდენი ბაზებისა და შეიარაღებული რაზმების შექმნა. 1944 წლის 22 დეკემბერს კაობანგის პროვინციაში ჩამოყალიბდა ვიეტნამის განმათავისუფლებელი არმიის პირველი რაზმები. 1945 წლის 9 მარტის გადატრიალების შემდეგ ვიეტმინმა დაიწყო პარტიზანული ომი იაპონური ოკუპანტების წინააღმდეგ. 1945 წლის აპრილში შედგა ვიეტმინის სამხედრო-რევოლუციური კონფერენცია, რომელმაც შეიმუშავა საყოველთაო აჯანყების მომზადების გეგმა. 4 ივნისს ჩრდილოეთ ვიეტნამის 6 პროვინციაში შეიქმნა განთავისუფლებული რაიონი, რომლის ცენტრი იყო სოფ. ტანჩაო. 1945 წლის 13-15 აგვისტოს იჩკპ ეროვნულმა კონფერენციამ მიიღო საყოველთაო აჯანყების დაწყების გადაწყვეტილება. შეიქმნა აჯანყების კომიტეტი. 16 აგვისტოს ტანჩაოში შედგა ვიეტმინის სრულიად ვიეტნამის ეროვნული კონგრესი, რომელმაც მოიწონა საყოველთაო აჯანყების დაწყების გადაწყვეტილება, აირჩია ვიეტნამის განთავისუფლების ეროვნული კომიტეტი ხო ში მინის მეთაურობით და დააკისრა მას დროებითი მთავრობის ფუნქციები. იჩკპ მოწოდებით 16-26 აგვისტოს აჯანყება მთელ ქვეყანას მოედო. 19 აგვისტოს შეიარაღებულმა მასებმა აიღეს ჰანოი, სადაც 20 აგვისტოს შეიქმნა ჩრდილოეთ ვიეტნამის სახალხო-რევოლუციური კომიტეტი, 24 აგვისტოს იმპერატორი ბაო-დაი გადადგა. 1945 წლის 2 სექტემბერს ხო ში მინმა დროებითი მთავრობის სახელით საზეიმოდ გამოაქვეყნა ვიეტნამის დამოუკიდებლობის დეკლარაცია და გამოაცხადა ვიეტნამის დემოკრატიული რესპუბლიკის შექმნა. რევოლუცია განხორციელდა მუშათა კლასის ჰეგემონიით გლეხობასთან, ეროვნულ ბურჟუაზიასა და სხვა პატრიოტულ ძალებთან მჭიდრო კავშირში. მოძრაობას ხელმძღვანელობდა იჩკპ. საბჭოთა კავშირის მიერ ფაშსტური გერმანიის განადგურებამ და იაპონიის წინააღმდეგ ძლევამოსილმა ომმა ხელი შეუწყო ვიეტნამელი ხალხის გამარჯვებას. აგვისტოს რევოლუციამ დიდი გავლენა მოახდინა ეროვნულ-განმათავისუფლებელი მოძრაობის განვითარებაზე სამხრეთ-აღმოსავლეთ აზიაში, პირველ რიგში — მეზობელ კამბოჯასა და ლაოსში. რევოლუციის შედეგად დაარსდა ჩრდილოეთი ვიეტნამი, რომელიც არსებობდა 1976 წლამდე.

## ლიტერატურა 
* უნივერსალური ენციკლოპედიური ცნობარი, ტ. 1, თბ. 2007

კატეგორია:ვიეტნამის ისტორია
ემილიო აგინალდო

მინი|250პქ|ემილიო აგინალდო
**ემილიო აგინალდო** (; დ. 22 მარტი, 1869 — გ. 6 თებერვალი, 1964) — ფილიპინელი პოლიტიკური მოღვაწე. ქვეყნის პირველი პრეზიდენტი 1899-1901 წლებში.

მეთაურობდა ესპანელთა წინააღმდეგ წარმოებულ ბრძოლებს 1896–1897 წლებში. 1896 წელს ხელისუფლების ხელში ჩაგდების მიზნით მიემხრო შეიარაღებულ ფილიპინელ აჯანყებულებს. 1899 წელს გახდა ფილიპინების რესპუბლიკის პირველი პრეზიდენტი. 1899–1901წლებში ამერიკა-ფილიპინების ომის დროს ჩავარდა ტყვედ. ტყვეობის შემდეგ შეერთებულ შტატებთან კომპრომისული გზა აირჩია. 1935 წელს შეეცადა პრეზიდენტის პოსტის დაბრუნებას. მცდელობა უშედეგო გამოდგა. მეორე მსოფლიო ომის პერიოდში დაიკავა იაპონელთა მხარე.

## ლიტერატურა
* უნივერსალური ენციკლოპედიური ცნობარი, ტ. 1, თბ. 2007

კატეგორია:ფილიპინების პრეზიდენტები
კატეგორია:დაბადებული 22 მარტი
კატეგორია:დაბადებული 1869
კატეგორია:გარდაცვლილი 6 თებერვალი
კატეგორია:გარდაცვლილი 1964
კატეგორია:ლიდერები რომლებმაც ძალაუფლება ხელში აიღეს პუტჩით
გივი ონაშვილი

[მინი|გივი ონაშვილი, [1972]]

|}
**გივი ონაშვილი** (დ. 27 ივლისი, 1947, პატარძეული, საგარეჯოს რაიონი) — ქართველი და საბჭოთა ძიუდოისტი. საბჭოთა კავშირის სპორტის დამსახურებული ოსტატი (1976). ღირსების ორდენის კავალერი.

1972 წლის მიუნხენის ოლიმპიური თამაშების ბრინჯაოს პრიზიორი. მსოფლიო ჩემპიონატის ბრინჯაოს პრიზიორი (1969). ევროპის ჩემპიონი გუნდურ (1970) და პირად შეჯიბრში (1974, 1975), 3-გზის მეორე (1969, 1972, 1976) და მესამე (1971) პრიზიორი. საბჭოთა კავშირის ჩემპიონი (1973) და ბრინჯაოს პრიზიორი (1975), ასევე საბჭოთა კავშირის 2-გზის ჩემპიონი სამბოში (1970, 1972).

## ძირითადი შედეგები 
## რესურსები ინტერნეტში 
* 
* გივი ონაშვილი — ქართული სპორტი
* გივი ონაშვილი — საქართველოს ეროვნული ოლიმპიური კომიტეტი
* გივი ონაშვილი — sports-reference.com
* გივი ონაშვილი — judoinside.com

## სქოლიო
კატეგორია:დაბადებული 27 ივლისი
კატეგორია:დაბადებული 1947
კატეგორია:ქართველი ძიუდოისტები
კატეგორია:საგარეჯოს მუნიციპალიტეტში დაბადებულები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
ფარნაოზ ჩიკვილაძე

მინი|250პქ|ფარნაოზ ჩიქვილაძე ტოკიოს ოლიმპიურ თამაშებზე

|}
**ფარნაოზ ჩიკვილაძე** (დ. 14 აპრილი, 1941, ჩაბინაანი, ახმეტის რაიონი, საქართველოს სსრ, სსრკ — გ. 14 ივნისი, 1966, მოსკოვი) — ქართველი ძიუდოისტი. 1964 წლის ტოკიოს ოლიმპიური თამაშების ბრინჯაოს პრიზიორი. ევროპის ჩემპიონი გუნდურ (1964) და პირად შეჯიბრებაში (1965), 3-გზის მეორე პრიზიორი (1964, 1965, 1966). საბჭოთა კავშირის სპორტის დამსახურებული ოსტატი (1965).

დაიღუპა 1966 წლის 14 ივნისს ავტოკატასტროფაში, მოსკოვში

#### ფარნაოზ ჩიკვილაძის შედეგები 1964 წელს, ტოკიოს ოლიმპიადაზე 
I წრე, ჯგუფი: ჯორჯ ჰარისი (აშშ) - მოგება

I წრე, ჯგუფი: ენტონი სვინი (დიდი ბრიტანეთი) - მოგება

1/4-ფინალი: თავისუფალი იყო

1/2-ფინალი: დაგ როჯერსი (კანადა) - წაგება

## ძირითადი შედეგები 
## ლიტერატურა
* ო. მარუქაშვილი, ახმეტელი ფალავნები, თელავი, 2004  

## რესურსები ინტერნეტში 
* ფარნაოზ ჩიკვილაძე — საქართველოს ეროვნული ოლიმპიური კომიტეტი
* ფარნაოზ ჩიქვილაძე — ქართული სპორტი
* ფარნაოზ ჩიკვილაძე — sports-reference.com

## სქოლიო 
კატეგორია:დაბადებული 14 აპრილი
კატეგორია:დაბადებული 1941
კატეგორია:გარდაცვლილი 14 ივნისი
კატეგორია:გარდაცვლილი 1966
კატეგორია:ქართველი ძიუდოისტები
კატეგორია:ახმეტის მუნიციპალიტეტში დაბადებულები
კატეგორია:საბჭოთა კავშირის სპორტის დამსახურებული ოსტატები
ფ
კატეგორია:ქართველი ოლიმპიური პრიზიორები
კატეგორია:მოსკოვში გარდაცვლილები
რუსუდან ბოლქვაძე

**რუსუდან ბოლქვაძე** (დ. 6 ნოემბერი, 1959, თბილისი, საქართველოს სსრ, სსრკ) —  ქართველი  მსახიობი. 

1980 წელს დაამთავრა საქართველოს შოთა რუსთაველის თეატრისა და კინოს უნივერსიტეტის დრამისა და კინოს მსახიობის ფაკულტეტი აღიარებულ (ღვაწლმოსილ) პედაგოგთან პროფესორ ლილი იოსელიანთან.

1980 წელს დიდმა ქართველმა რეჟისორმა და პედაგოგმა მიხეილ თუმანიშვილმა მიიწვია თავის ახლად შექმნილ კინოსტუდია „ქართული ფილმის“ თეატრალურ სახელოსნოში, სადაც გამოცდილი ხელოვანი თავის მოწაფეებთან ერთად ახალ შემოქმედებით გზებს ეძიებდა. მოგვიანებით „სახელოსნო“ ჩამოყალიბდა როგორც „კინომსახიობთა თეატრი“, რომელმაც ეპოქა შექმნა თანამედროვე ქართული თეატრის ისტორიაში. თეატრმა წარმატებით იმოგზაურა მსოფლიოს ბევრ ქვეყანაში . განსაკუთრებით აღსანიშნავია თუმანიშვილის დადგმები „დონ ჟუანი“, „ბაკულას ღორები“, „ზაფხულის ღამის სიზმარი“, „ჩვენი პატარა ქალაქი“, სადაც რუსუდან ბოლქვაძე წამყვან როლებს ასრულებდა.

თუმანიშვილის გარდაცვალების შემდეგ თეატრი მის სახელს ატარებს და რუსუდან ბოლქვაძე 1980 წლიდან დღემდე ამ თეატრის („თუმანიშვილის თეატრის“) წევრია,  თუმცა პარალელურად საქართველოს სხვადასხვა თეატრებშიც თამაშობს.

იღებს მონაწილეობას კინოფილმებში და სატელევიზიო პროგრამებში:
*2000 წელს თუმანიშვილის თეატრში  ჩატარდა(„One Man Show“ ,ბენეფისი, შემოქმედებითი საღამო).
*2005 წელს გალერეა ტმს.ში და თუმანიშვილის თეატრში მოეწყო მისი ფოტონამუშევრების პერსონალური გამოფენა.

ჩაბმულია საზოგადოებრივ  და საგანმანათლებლო საქმიანობაში 2008,2010 და 2011  წლებში დადგა სასკოლო სპექტაკლები „მევიოლინე სახურავზე“, „ენი“(Annie) და „კავკასიური ცაცრის წრე“
*2010 წელს დადგა სპექტაკლები ომის შედეგად დევნილ ბავშვებთან.
*2012 წელს თუმანიშვილის თეატრის სცენაზე დადგა სპექტაკლი  „ზვავი“  (თუნჯერ ჯუჯენოღლუს პიესა)

## ფილმოგრაფია
* 1982: „ბანაკი“  რეჟ. ნიკოლოზ წულაძე
*1982: „არაჩვეულებრივი რეისი“ რეჟ. ბიძინა ჩხეიძე
*1984: „აქედანა და შენამდე“  (თალიკო)  რეჟ. ლეილა გორდელაძე
* 1985: „მეჯლისი გაყიდულ სახლში“  (ნელი) რეჟ. მიხეილ ანთაძე
*1986:  „სიზმარა“  (ახმოვანებს — ანიმაციური)  რეჟ. მერაბ სარალიძე
*1986: „მოდი, ვილაპარაკოთ“ (ნონა) რეჟ. რამაზ გიორგობიანი
*1986: „რობინზონიადა ანუ ჩემი ინგლისელი პაპა“  (ლიზი), რეჟ. ნანა ჯორჯაძე
*1988: „ვამეხი მოდის“  (მამიდა), რეჟისორები ოთარ შამათავა, ოთარ ლითანიშვილი 
*1989: „ცხოვრება დონ კიხოტისა და სანჩოსი“  (მოლინელა)  რეჟ. რეზო ჩხეიძე
*1993: „ლეონარდო“  (ქეთო) რეჟ. დავით ნაცვლიშვილი
*1996: „რა გაცინებს?“   (მდივანი ქალი)  რეჟ. თეიმურაზ ბუტიკაშვილი
*2003: „მას შემდეგ, რაც ოთარი წავიდა“   რეჟ.  ჟული ბერტუჩელი 
*2003: „ღმერთო, რისი გულისთვის... უმადური“   რეჟ. გრიგოლ (გიგა) ლორთქიფანიძე 
*2009: „ბედნიერება“   რეჟ. სალომე (ნუცა)  ალექსი-მესხიშვილი
*2009: კონფლიქტის ზონა (გასეირნება ყარაბაღში 2)   (გოგლიკოს დედა)    რეჟ.  ვანო ბურდული

## რესურსები ინტერნეტში
*   
*Tumanishvili Film Actors Theatre
*Georgian Actors Agency 

 

კატეგორია:დაბადებული 6 ნოემბერი
კატეგორია:დაბადებული 1957
კატეგორია:ქართველი მსახიობები
კატეგორია:ცოცხალი ადამიანები
ჯონ დეივისონი

**ჯონ „ხუანო“ დეივისონი** — ამერიკელი მუსიკოსი. იგი ცნობილია, როგორც ჯგუფ  Glass Hammer-ის წამყვანი ვოკალისტი. ამჟამად მოგზაურობს ჯგუფ Yes-სთან ერთად, რომელმაც იგი აირჩია მას შემდეგ, რაც ჯანმრთელობის პრობლემების გამო კოლექტივი დატოვა ვოკალისტმა ბენუა დევიდმა.

## დისკოგრაფია 
### Glass Hammer 
* *If* (2010) 
* *Cor Cordium* (2011)  
* *Perilous* (2012)  
* *The Inconsolable Secret* (2013 წლის ხელახალი ჩანაწერი)
* *Ode to Echo* (2014)

### Sky Cries Mary 
* *This Timeless Turning* (1994)  
* *Moonbathing on Sleeping Leaves* (1997)  
* *Seeds* (EP, 1999)  
* *Here & Now - Live 2005* (საკონცერტო, 2005)  
* *Small Town* (2007) 
* *Taking the Stage: 1997-2005* (საკონცერტო, 2011)

### Yes 
* *Heaven & Earth* (2014)

### მონაწილეობა 
* *Tales from the Edge: A Tribute to the Music of Yes* (2012) - ვოკალი და დაირა სიმღერა "Starship Trooper", The Samurai of Prog-თან ერთად
* *Absinthe Tales Of Romantic Visions* - Mogador (2012) - ვოკალი სიმღერაში "The Sick Rose"

## რესურსები ინტერნეტში 
*Glass Hammer-ის ოფიციალური საიტი

## სქოლიო 
კატეგორია:ამერიკელი მომღერლები
კატეგორია:Yes-ის წევრები
კატეგორია:ცოცხალი ადამიანები
კულტურათა კომუნიკაციის ფორუმი

**FCC (Forum Communication Cultures)** — კულტურათა კომუნიკაციის ფორუმი, 2011 წელს მაროკოში დაარსდა. FCC არასამეწარმეო, არასამთავრობო ორგანიზაციაა, რომელიც თვითდაფინანსებით ფუნქციონირებს. ორგანიზაციის მთავარი მიზანია წაახალისოს და ხელი შეუწყოს კულტურათა შორის დიალოგს მაროკოელი და საერთაშორისო მოხალისეების ერთობლივი პროექტების საშუალებით. FCC ცდილობს დააკავშიროს სოციალურად აქტიური ახალგაზრდები სხვადასხვა კულტურული თუ გეოგრაფიული არეალიდან. ორგანიზაცია ორიენტირებულია მაროკოს ტრადიციების და თანამედროვე ღირებულებების შერწყმაზე. მოხალისეების გაცვლითი პროგრამები ზემოთ აღნიშნული მიზნების გახორციელების ერთ-ერთი საშუალებაა.
FCC-ს ცენტრალური ოფისი მდებარეობს რაბათში, ამასთან რეგიონული ოფისები განლაგებულია ნადორში, სალა ალ ჯადიდასა და ბოარფაში.
FCC თანამშრომლობს სხვადასხვა ახალგაზრდულ და არასამთავრობო ორგანიზაციებთან, უნივერსიტეტებთან და ენის სკოლებთან, ადგილობრივ თუ საერთაშორისო დონეზე. აღსანიშნავია, FCC-სა დ მაროკოს ეროვნული განათლების სამინისტროს მჭიდრო თანამშრომლობა.

## პროექტები 
### საერთაშორისო ბანაკები
ორგანიზებულია მაროკოს სხვადასხვა რეგიონებში. მოხალისეები მთელი მსოფლიოდან, კვირაში 20 საათის განმავლობაში, მუშაობენ სხვადასხვა საკითხებზე, მაგ.: გარემოს დაცვა, ხატვა, მებაღეობა, ისტორიული ნაგებობების აღდგენა-რეკონსტრუქცია. არასამუშაო დღეებში მოხალისეებს საშუალება აქვთ იმოგზაურონ მაროკოში და გაეცნონ მის მავალფეროვან კულტურას.

### ტრენინგები და "უორკშოპები"
FCC ორგანიზებას უწევს სხვადასხვა "უორკშოპებს"  მაროკოს კულტურისა და ისტორიის შესახებ. ასევე, იმართება დისკუსიები ისეთ აქტუალურ თემებზე, როგორიცაა გარემოს დაცვა, მდგრადი განვითარება, ჯანდაცვა, განათლება და სხვა. მოხალისეებს საშუალება აქვთ მონაწილეობა მიიღონ დამატებით ღონისძიებებში: მხატვრობა და ტრადიციული მაროკოული მეთიხეობა.

### უცხო ენების სწავლება
FCC ახორციელებს პროექტს, რომელიც საშუალებას აძლევს ახალგაზრდა მოხალისეებს ასწავლონ ინგლისური, ფრნაგული და ესპანური ენები ადგილობრივ სტუდენტებსა და სკოლის მოსწავლეებს. ამასთან, მათ აქვთ შესაძლებლობა ისწავლონ ფრნაგული და არაბული ენები ორგანიზაციის ხარჯზე.

### სტაჟირება
FCC სთავაზობს ახალგაზრდებს მსოფლიოს სხვადასხვა ქვეყნებიდან გაიარონ სტაჟირება მათ ორგანიზაციაში და თავისი წვლილი შეიტანონ მაროკოს არასამთავრობო ორგანიზაციების საერთაშორისო პარტნიორობის ქსელის განვითარებაში.

თითოეულ პროგრამაზე დეტალური ინფორმაციის მოძიება შესაძლებელია FCC -ს ოფიციალურ საიტზე.

### რეგიონული ოფისები
სალა ალ ჯადიდას რეგიონული ოფისი წარმოადგენს FCC-ს ლინგვისტურ ცენტრს, რომელიც თანამშრომლობს ადგილობრივ ენის სკოლებთან და ორგანიზებას უწევს ფრანგული, ესპანური, ინგლისური და არაბული ენის კურსებს საერთაშორისო მოხალისეების მონაწილეობით. მოხალისეებს, საშუალება აქვთ გაიარონ არაბული ენის ინტენსიური კურსები უფასოდ.

ნადორისა და ბოურფას რეგიონული ოფისები ორგანიზებას უწევენ სამუშაო ბანაკებს და საველე მისიებს მთელ მაროკოში.

კატეგორია:მაროკოს კულტურა
კატეგორია:არასამთავრობო ორგანიზაციები
Fly From Here (სიმღერა)

„**Fly from Here**“ — ინგლისური პროგრესული როკ-ჯგუფ Yes-ის სიმღერა 2011 წლის ალბომიდან *Fly from Here*. იგი წარმოადგენს 25 წუთიან კომპოზიციას, რომელიც შედგება ექვსი ნაწილისგან. მასში შეტანილია ალბომის პირველი ექვსი კომპოზიცია - „Overture“, „Part I - We Can Fly“, „Part II - Sad Night at the Airfield“, „Part III - Madman at the Screens“, „Part IV - Bumpy Ride“ და „Part V - We Can Fly (Reprise)“. მასში წამყვან ვოკალს ასრულებს ჯგუფის ვოკალისტი ბენუა დევიდი, რომელმაც ჯონ ანდერსონი შეცვალა.

სიმღერას საფუძვლად უდევს ჯეფ დაუნზის და ტრევორ ჰორნის (The Buggles) დემო ვერსია, რომელიც მათ Yes-ში მოსვლამდე, 1980 წელს ჩაწერეს. 1981 წელს Yes-ის დაშლის შემდეგ ჰორნმა და დაუნზმა ჩაწერეს მეორე დემო. ორივე ჩანაწერი გამოყენებული იქნა „We Can Fly“-ს და „Sad Night at the Airfield“-ისათვის.

23 წუთისა და 49 წამის ხანგრძლივობით „Fly from Here“ არის ჯგუფის ყველაზე ხანგრძლივი კომპოზიცია. სიმღერა „Solution“ ალბომიდან *Open Your Eyes* ორი წამით მოკლეა, მაგრამ განსხვავდება იმით, რომ იგი მთლიანი კომპოზიციაა. კრის სკუაირი „Fly From Here“-ს უწოდებდა „ჯგუფის 11-ე ეპიკურ კომპოზიციას, პირველს უკანასკნელი 15 წლის მანძილზე“.

„We Can Fly“ და „We Can Fly (Reprise)“ გაერთიანებული სახით გამოიცა სინგლზე „We Can Fly“.

## პერსონალი 
;Yes
* ბენუა დევიდი – წამყვანი ვოკალი
* კრის სკუაირი – ბას-გიტარა, ბეკ-ვოკალი
* სტივ ჰაუ – გიტარები, ბეკ-ვოკალი
* ჯეფ დაუნზი – კლავიშებიანი საკრავები
* ალან უაიტი – დასარტყმელი საკრავები

;დამატებითი მუსიკოსები
* ოლივერ უეიკმენი – დამატებითი კლავიშებიანი საკრავები სიმღერებში  „We Can Fly“ და „We Can Fly (Reprise)“

## სქოლიო 
კატეგორია:2011 წლის სიმღერები
კატეგორია:Yes-ის სიმღერები